د پاکستان حکومت ولس ته خبرداری کړی په سوشل میډیا دې د "ائیني" ادارو پرضد تبلیغات نه کوي
په انټرنیټ د ازادۍ لپاره کارکونکی اوسامه خلجي د انټرنیټ په اړه د حکومتي داقداماتو مخالفت کوي. هغه وايي د انټرنیټ په اړه د نوازشریف د حکومت رویه لکه د یو امر ده چې چا ته په ازادۍ د اری د اظهار اجازت نه ورکوي
اسلام آباد/واشنگټن — د پاکستان مرکزی حکومت ولس ته خبرداری کړی دی چې په سوشل میډیا یا د سماجي رابطو په ویب پاڼو دې هیواد د "ائیني" ادارو پرضد تبلیغات نه کوي خو د انټرنیټ د ازادۍ لپاره کارکونکي وايي د حکومت دغه اقدام د راي د ازادۍ د بنیادي حق خلاف ورزي ده. خپل خبرداري کې حکومت ویلي دهغه خلکو پر ضد به سخت قانونی ګامونه اخلی چی د سوشل میډیا د لار د ائیني ادارو خلاف پروپیګنډا کوي. دا هرڅه په داسی وخت کیږي چی د واک من گوند، پاکستان مسلم لیګ (ن)، مشر او وزیراعظم نوازشریف او دهغه د کورنی پر ضد دپانامه پلټنو او د ډان لیکس په سر دحکومت او فوځ تر منځه شوي مفاهمت په اړه خلک په سوشل میډیا د خپلو رایو څرگندونه کوي. د پاکستان د اطلاعاتو وفاقې وزیرې مریم اورنګزیب ویلی چی په سوشل میډیا هغه کسان د حکومت د څارنی نه نشی بچ کیدلی چی د پاکستان د ائیني او ریاستي ادارو خلاف بی بنیاده پروپیګنډا کوي. په انټرنیټ د ازادۍ لپاره کارکونکی اوسامه خلجي د انټرنیټ په اړه د حکومتي داقداماتو مخالفت کوي. هغه وايي د انټرنیټ په اړه د نوازشریف د حکومت رویه لکه د یو امر ده چې چا ته په ازادۍ د اری د اظهار اجازت نه ورکوي. که څه هم پاکستان کې د شخصی ټیلی ویژن سټیشنو شمیره د٩٠ نه زیاته ده خو په عمومی توګه خلک په مختلفو سیاسي او سماجي مسلو باند سوشل میډیا دلارې خپل غبرګون ښکاره کوي. د انټرنیټ ورلډ سټیټس ډاټ کام په ویب پاڼه خپرو شوو معلوماتو ترمخه په پاکستان کې مارچ ٢٠١٧ م پوری پنځه دیرش اشاریه درې اتیه ملینه نه زیات کسان انټرنیټ استعمالوي چې د ابادی اتلس اشاریه دوه فیصده برخه جوړیږی. ویب پاڼې لیکی چی په پاکستان کې په کال ٢٠١٦م کی دوه نیم کروړو نه زیات د فیسبوک اکاونټس وو. پاکستان کې زیاتره سیاسی ګوندونه د فیسبوک او ټیوټر اوکاونټس لري او په میلینونو خلک دغه فالو کوي او يا يي گوري او خوښۍ. سوشل میډیا په اړه د پاکستاني حکومت د ورستي اقدام نور تفصیل اسلام اباد نه د وي او ای ډیوه خبریال پیرولایت شاه په رپورټ کې اوریدی شئ: